Iltalehti uutisoi tiistaina, että afganistanilaisperheen äiti pakeni pienen lapsen kanssa poliiseja maanantaina Kyyjärvellä.

Syynä pakoon oli turvapaikanhakijaperheen palauttaminen takaisin Afganistaniin. Poliisi haki perheen isän työpaikaltaan ja toisen lapsen päiväkodista.

Sisä-Suomen poliisi kertoo tiedotteessaan, että maanantaina " säilöönotetut " isä ja lapsi on nyt vapautettu, koska poliisi ei tavoittanut perheen äitiä ja toista lasta.

Perheen käännyttämisestä päätettiin poliisin mukaan tässä vaiheessa luopua " perheyhteyden säilyttämiseksi " .